31.10.2022
MT
Il-Ġurnal Uffiċjali tal-Unjoni Ewropea
L 282/121
KAPITOLU 12 ŻRIERAGĦ U FROTT ŻEJTNIN; ĦBUB, ŻRIERAGĦ U FROTT MIXXELLANJI; PJANTI INDUSTRIJALI JEW MEDIĊINALI; TIBEN U FORAĠĠ Noti 1.
L-intestatura 1207 tapplika, inter alia, għall-ġewż tal-palm u l-qlub tagħhom, għaż-żerriegħa tal-qoton, għaż-żerriegħa ta’żejt ir-riġnu, għaż-żerriegħa tal-ġunġlien, għaż-żerriegħa tal-mustarda, għaż-żerriegħa tal-għosfor, għaż-żerriegħa tal-pepprin u għall-ġewż taxshea (ġewż tal-karite).
Ma tapplikax għall-prodotti tal-intestatura 0801 jew 0802 jew għaż-żebbuġ (il-Kapitolu 7 jew 20). 2.
L-intestatura 1208 tapplika mhux biss għad-dqiq u grixi mhux bix-xaħam imneħħi iżda wkoll għad-dqiq u grixi bix-xaħam imneħħi parzjalment jew bix-xaħam imneħħi u li reġgħu ġew kompletament jew parzjalment mimlijin bix-xaħam permezz taż-żjut oriġinali tagħhom.
Madankollu, ma tapplikax għar-residwi tal-intestaturi 2304 sa 2306. 3.
Għall-finijiet tal-intestatura 1209, żrieragħ tas-selq, tal-ħaxix u ta’ erbaċej oħrajn, żrieragħ tal-fjuri ornamentali, żrieragħ tal-ħaxix, żrieragħ tas-siġar tal-foresta, żrieragħ tas-siġar tal-frott, żrieragħ tal-ġulbiena (għajr dawk tal-ispeċi Vicia faba) jew tal-lupini għandhom jitqiesu bħala “żrieragħ li jintużaw għaż-żrigħ”.
Madankollu, l-intestatura 1209 ma tapplikax għal dawn li ġejjin, anke jekk għaż-żrigħ: (a) ħaxix leguminuż jew qamħirrum ħelu (il-Kapitolu 7); (b) ħwawar u prodotti oħrajn tal-Kapitolu 9; (c) ċereali (il-Kapitolu 10); jew (d) prodotti tal-intestaturi 1201 sa 1207 jew 1211. 4.
L-intestatura 1211 tapplika, inter alia, għal dawn il-pjanti jew partijiet tagħhom: ħabaq, fidloqqom, ġinseng, issopu, likorizja, l-ispeċijiet kollha tan-nagħniegħ, klin, fejġel, salvja u assenzju.
L-intestatura 1211, iżda, ma tapplikax għal: (a) medikamenti tal-Kapitolu 30; (b) preparazzjonijiet tal-fwejjaħ, kożmetiċi jew tat-twaletta tal-Kapitolu 33; jew (c) insettiċidi, funġiċidi, erbiċidi, diżinfettanti jew prodotti simili tal-intestatura 3808. 5.
Għall-finijiet tal-intestatura 1212, it-terminu “alki tal-baħar u alki oħrajn” ma jinkludix: (a) mikroorganiżmi b’ċellola waħda mejtin tal-intestatura 2102; (b) kolturi tal-mikroorganiżmi tal-intestatura 3002; (c) fertilizzanti tal-intestatura 3101 jew 3105.
Nota tas-subintestatura 1.
Għall-finijiet tas-subintestatura 1205 10, l-espressjoni “żerriegħa tal-lift jew tal-kolza b’aċidu eruċiku baxx” tfisser żerriegħa tal-lift jew tal-kolza li trendi żejt fiss li jkun fih kontenut ta’ aċidu eruċiku ta’ inqas minn 2 % skont il-piż u li trendi komponent solidu li jkun fih inqas minn 30 mikromol ta’ glukosinolati għal kull gramma.